Chilike a teher

Jól van na, nem mondhatnám, hogy ment a játék. Sőt, ha lehet mondani, egyáltalán nem ment a játék. Kereshetnék indokokat, felelősöket, találhatnék bűnbakot, meg minden, de a tényen ez sajna nem változtat, de nem baj, íme szemelvények arról, hogy miért is kapott ki gyalázatosan az Exup, Fri, Chili, Hopak, Rebell, Könyör összeállítású csapat

1, csapatjáték
Tibet, T oldal

Ülünk mint az állat. Nem mozdulunk, túszokat kell menteniük, úgyis jönnek. Nem merem megvakarni az orromat. Hiányzik Könyör, mert meganincsitt. Hopak ravaszkodik, ember meg nem mondja, hogy hol. Mindegy, visszajön, én belelövök. Jön Törp is. Na őt már nem lövöm. Meghalok, nem velem van. Sőt, egyedül Könyör nem hal meg, Ő viszont pont nincs itt, de még az is lehet, hogy itt van, csak mi nem tudjuk, hogy mégis merre. Egyébként meg már úgysem tudunk segíteni neki. Szurkolunk, meghal, köv. Kör, ugyanez, még négyszer.
Megunjuk, kiszaladunk, Fri felüvölt, hogy a „bent maradunk” az kint van-e, megijedünk, elindulunk visszafelé, így a hátunk egyértelműen az egyetlen nem védhető területen akad össze az ellennel, meghalunk, és ráadásul nem is értjük az egészet.

2, csapatjáték
Tibet CT oldal

Megszületünk, elindulunk. Én nem arra megyek. Exup, aki mellettem ül, morogva nézi a monitoromat. Párbeszédünk ennek kapcsán:
Chili – Mi van?
Exup (felháborodva) – Most nem együtt megyünk?!
Chili – Mér, itt is együtt kell?
Exup – Ez a csapatjáték nem???
Elindulok visszafelé, de míg mi beszélgettünk, a többiek elindultak százfelé, Exup eltünt, én a kiindulón vagyok, és soha többet nem is találkozom senkivel.Bravo.

3, Chili a ciki
A személyes tragédia.

Chilike elszánt. Eltökélt szándéka megvédeni a túszokat. Tudja, hogy nem rettentheti el semmi, most nem ijedhet meg semmitől. A távolban halk fegyverropogás. Halnak a társak, és ez fáj nagyon, de a feladatra kell koncentrálnom. Hallom, hogy jönnek. Fri is hallja, de egymásnak háttal állunk. Hirtelen a semmiből elém pottyan a Fakír, bele se lövök csak meghalok, de legalább addig feltartottam, amíg a többiek lelövik. Eleinte csak az fájt, hogy meghaltam, de mikor meghallom, hogy a Fakírnak meg az fáj, hogy ott volt a Fri is, és miért nem Őt lőtte szarrá, ráébredek, hogy engem má lelőni is ciki. Gáz.

4, Fri nem megy a Chilivel sehova
Aztec sok

Nagyajtó, asszem együtt megyünk. Exup az ajtóban leguggol, balra lő, én látom, hogy jobbrol meg a Törp lövi, megállok, lövöm, a többiek feltorlódnak mögöttem, mind meghalunk.
Fri (gyötört tekintet) – mé kell megállni az ajtóba?
Chili – jóvanna, hát az Exup is megállt és jajistenem meg izé
Exup – vazze az oldalam mellett elfértél volna, különben is meghaltam

Köszi.

5, Fri most már biztos nem megy sehova Chilivel
Aztec sok

Frivel ketten vagyunk, az ellen is ketten van. Fri gyalogol, mivel nekem halvány fogalmam sincs arról, hogy én melyik gombbal gyaloglok, ezért guggolva közlekedek überlassan. Áttotyogunk a hídon, a híd végén a bomba. Amikor Fri hirtelen a bombához szalad, én még bőszen totyogok előre, a baj az, hogy amikor már hátrafelé rongyol, na én még akkor is törpejárok mint a szarógalamb, viszont nem is arra nézek. Lövések hangját hallom, felpillantok, és Fri térdét látom egyedül, aki hanyattfelé szaladva belerobogott a törpejárásomba, és nem is tud kikerülni. Abban sem lehet biztos, hogy én vagyok mögötte, aktivitásomat tekintve ugyanis akár doboz is lehetnék. Mindegy, meghal, rájövök, hogy valamit tennem kéne, mondjuk lőhetnék is, és görcsösen ragaszkodva a törpejáráshoz lövök is, elsősorban Fri hullájába, majd meghalok, anélkül, hogy az ellenséget észrevettem volna. A dolog pikantériája az, hogy én azt hittem, hogy vigyáznom kell majd az eldobott bombát, nem pedig felvenni azt. 
Hál` Istennek vihogunk mint az állat, ahogy olvasom is kicsordul a könnyem.

Na ezért kaptunk ki múlt héten.

A történethez tartozik, hogy míg írogattam ezt a kis szösszenetet, kimentem üdítőért, majd a konyha helységében összefutottam a Harsányi Gáborral, aki a következőket mondta nekem: Gergő, (ez én vagyok civilben) ha valaki csak úgy megy, és mosolyog, az nem pénz, nem munka, nem egyéb, hanem Nőügy, és megveregette a vállamat.
Ott álltam kólával a kezemben és arra gondoltam: vazze, ha te azt tudnád….